钦定古今图书集成/明伦汇编/官常典/第564卷 > 杨晟
## 钦定古今图书集成/明伦汇编/官常典/第564卷 > 杨晟

按《唐书》本传，晟不详宗系，“隶凤翔军节度使。李昌符
畏其勇，欲杀之，妾周擿使亡去，隶神策军为都校。僖
宗在陈仓，邠宁，朱玟遣万骑合昌符追行在，乃擢晟
感义军节度使，检校司空，守大散关。玫兵攻关，晟数
却战，潘氏遂大败，内外无固志。帝更徙兴元，晟西奔，
玫取兴、凤二州。晟袭文州，逐刺史，据成、龙、茂等州。王”
建攻成都，田令孜以晟故将，与连和，假威戎军节度
使，守彭州。晟击建，无功，引还，且畏建图己，乃约山南
西道节度使杨守亮兄弟合谋拒建，掠新繁，焚汉州。
又攻东川顾彦晖，为建兵所逐。建使王宗裕率骑五
万围晟，食四郊麦，掠民资产。晟假子实以骑八千降
于建，建以奇兵袭杨守厚等，皆亡去。晟开门决战，大
败，遂约降。建馈十羊，晟曰：“以我为杌上肉乎？”不出。建
筑甬道，属阵以入，斩晟首。晟有仁心，下怀其恩，虽城
中食尽，无叛者。初，昌符死，晟得其妾周，母事之，周请
为妻，晟固辞，旦夕问省，乃视事。爱将安师建者，勇而
有礼，既就执，建顾曰：“尔报杨司徒足矣，能从我乎？”谢
曰：“司徒誓同死生，不忍复戴日月。”三谓不回，乃戮之。